ประกาศคณะกรรมการกํากับตลาดทุนที่ ทจ. 45/2564เรื่อง การออกและเสนอขายหลักทรัพย์ที่ออกใหม่ประเภท ตราสารแสดงสิทธิในหลักทรัพย์ต่างประเทศ \_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 35 มาตรา 67 และมาตรา 69 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2564 เป็นต้นไปข้อ ๒ ให้ยกเลิก(1) ประกาศคณะกรรมการกํากับตลาดทุน ที่ ทจ. 16/2558 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558(2) ประกาศคณะกรรมการกํากับตลาดทุน ที่ ทจ. 50/2558 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ (ฉบับที่ 2) ลงวันที่ 10 กรกฎาคม พ.ศ. 2558(3) ประกาศคณะกรรมการกํากับตลาดทุน ที่ ทจ. 31/2560 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ (ฉบับที่ 3) ลงวันที่ 6 มีนาคม พ.ศ. 2560(4) ประกาศคณะกรรมการกํากับตลาดทุน ที่ ทจ. 6/2561 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ (ฉบับที่ 4) ลงวันที่ 17 มกราคม พ.ศ. 2561(5) ประกาศคณะกรรมการกํากับตลาดทุน ที่ ทจ. 82/2563 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ (ฉบับที่ 5) ลงวันที่ 28 ธันวาคม พ.ศ. 2563ข้อ ๓ ในประกาศนี้"ตราสารแสดงสิทธิในหลักทรัพย์ต่างประเทศ" หมายความว่า หลักทรัพย์ดังต่อไปนี้(1) ตราสารแสดงสิทธิของผู้ฝากทรัพย์สิน ซึ่งมีทรัพย์สินที่ฝากเป็นหลักทรัพย์ต่างประเทศ(2) ใบแสดงสิทธิในผลประโยชน์ที่เกิดจากหลักทรัพย์อ้างอิง ซึ่งมีหลักทรัพย์อ้างอิงเป็นหลักทรัพย์ต่างประเทศ"หลักทรัพย์ต่างประเทศ" หมายความว่า หลักทรัพย์ที่มีการซื้อขายในตลาดหลักทรัพย์ต่างประเทศ"ตลาดหลักทรัพย์ต่างประเทศ" หมายความว่า ตลาดหลักทรัพย์ซึ่งจัดตั้งขึ้นในต่างประเทศ"การเสนอขายผ่านระบบการซื้อขายในตลาดหลักทรัพย์" หมายความว่า การเสนอขายตราสารแสดงสิทธิในหลักทรัพย์ต่างประเทศโดยใช้กลไกการซื้อขายผ่านระบบการซื้อขายในตลาดหลักทรัพย์ (direct listing) "ตลาดหลักทรัพย์" หมายความว่า ตลาดหลักทรัพย์แห่งประเทศไทย "ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของผู้ออกตราสารแสดงสิทธิในหลักทรัพย์ต่างประเทศ และผู้ถือตราสารแสดงสิทธิในหลักทรัพย์ต่างประเทศ"ธนาคารพาณิชย์" หมายความว่า ธนาคารพาณิชย์ตามกฎหมายว่าด้วยธุรกิจสถาบันการเงิน"ผู้รับฝากต่างประเทศ" หมายความว่า ผู้รับฝากที่สามารถประกอบธุรกิจรับฝากหลักทรัพย์ต่างประเทศได้ตามกฎหมายของประเทศที่มีการประกอบธุรกิจดังกล่าว"หน่วยงานกํากับดูแลต่างประเทศ" หมายความว่า หน่วยงานกํากับดูแลตลาดทุนต่างประเทศ"โครงการจัดการลงทุนต่างประเทศ" หมายความว่า โครงการจัดการลงทุน (collective investment scheme) ซึ่งจัดตั้งขึ้นตามกฎหมายต่างประเทศที่มีลักษณะทํานองเดียวกับกองทุนรวม โดยได้รับอนุญาต การจดทะเบียน หรือการดําเนินการอื่นใดในทํานองเดียวกันจากหน่วยงานกํากับดูแลที่มีอํานาจกํากับดูแลโครงการจัดการลงทุนต่างประเทศนั้น"หน่วย" หมายความว่า หลักทรัพย์ดังต่อไปนี้ของโครงการจัดการลงทุนต่างประเทศ(1) หุ้นของบริษัท (investment company) (2) ใบทรัสต์ของทรัสต์ (unit trust)(3) ตราสารหรือหลักฐานแสดงสิทธิในทรัพย์สินของโครงการจัดการลงทุนต่างประเทศ"ประเทศกลุ่มอนุภูมิภาคลุ่มแม่น้ําโขง" หมายความว่า ประเทศที่อยู่ในกลุ่มอนุภูมิภาคลุ่มแม่น้ําโขง (Greater Mekong Subregion : GMS) ซึ่งได้แก่ ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐแห่งสหภาพเมียนมาร์ สาธารณรัฐสังคมนิยมเวียดนามและสาธารณรัฐประชาชนจีน (เฉพาะมณฑลยูนนาน) คําว่า "ผู้บริหาร" "ผู้มีอํานาจควบคุม" "ผู้ลงทุนสถาบัน" และ "แบบแสดงรายการข้อมูล" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์ภาค ๑ บททั่วไป \_\_\_\_\_\_\_\_\_\_\_\_\_\_\_\_\_หมวด ๑ ขอบเขตของประกาศและหลักเกณฑ์ทั่วไป \_\_\_\_\_\_\_\_\_\_\_\_\_\_\_\_\_ข้อ ๔ ประกาศนี้ใช้บังคับกับการออกและเสนอขายตราสารแสดงสิทธิในหลักทรัพย์ต่างประเทศ เพื่อเป็นช่องทางการให้บริการอีกช่องทางหนึ่งแก่ผู้ลงทุนที่จะลงทุนในหลักทรัพย์ต่างประเทศ โดยผ่านการถือหรือซื้อขายตราสารดังกล่าว ทั้งนี้ ประกาศฉบับนี้ไม่ครอบคลุมถึงกรณีที่ผู้ออกหลักทรัพย์ต่างประเทศยินยอมให้ใช้หลักทรัพย์ต่างประเทศดังกล่าวในการออกและเสนอขายตราสารแสดงสิทธิในหลักทรัพย์ต่างประเทศข้อ ๕ การออกและเสนอขายตราสารแสดงสิทธิในหลักทรัพย์ต่างประเทศ และการเปิดเผยข้อมูลอย่างต่อเนื่องเกี่ยวกับฐานะการเงินและผลการดําเนินงานของผู้ออกตราสารดังกล่าว ให้เป็นไปตามหลักเกณฑ์ดังต่อไปนี้(1) การออกและเสนอขายตราสารแสดงสิทธิในหลักทรัพย์ต่างประเทศ ต้องขอและได้รับอนุญาตตามภาค 2 และยื่นแบบแสดงรายการข้อมูลตามภาค 3(2) การเปิดเผยข้อมูลอย่างต่อเนื่องเกี่ยวกับฐานะการเงินและผลการดําเนินงานของผู้ออกตราสารแสดงสิทธิในหลักทรัพย์ต่างประเทศ ให้เป็นไปตามหลักเกณฑ์ในภาค 4ข้อ ๖ การออกและเสนอขายตราสารแสดงสิทธิในหลักทรัพย์ต่างประเทศที่ออกใหม่ที่ได้รับอนุญาตตามประกาศนี้ ให้สามารถดําเนินการได้ในลักษณะใดลักษณะหนึ่งดังต่อไปนี้(1) ออกและเสนอขายโดยการเปิดให้ผู้ลงทุนจองซื้อตามจํานวนและภายในระยะเวลาที่กําหนด (public offering) ในแบบแสดงรายการข้อมูล(2) ออกโดยการทยอยขายตราสารแสดงสิทธิในหลักทรัพย์ต่างประเทศซึ่งเป็นการเสนอขายผ่านระบบการซื้อขายในตลาดหลักทรัพย์ ซึ่งจะกระทําได้ต่อเมื่อผู้ได้รับอนุญาตได้ระบุการเสนอขายดังกล่าวไว้ในแบบแสดงรายการข้อมูลแล้วข้อ ๗ การแจ้ง การยื่น หรือการส่งข้อมูลหรือเอกสารตามประกาศนี้ ให้เป็นไปตามรูปแบบและวิธีการที่สํานักงานกําหนดไว้บนเว็บไซต์ของสํานักงาน หมวด ๒ อํานาจสํานักงาน \_\_\_\_\_\_\_\_\_\_\_\_\_\_\_\_\_ข้อ ๘ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยดังต่อไปนี้ สํานักงานอาจไม่อนุญาตให้เสนอขายตราสารแสดงสิทธิในหลักทรัพย์ต่างประเทศ ตามคําขอได้ (1) ผู้ขออนุญาตหรือการเสนอขายตราสารดังกล่าว มีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระที่แท้จริง (substance) ของการเสนอขายตราสารนั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์หรือประกาศนี้(2) การเสนอขายตราสารดังกล่าวอาจขัดต่อนโยบายสาธารณะหรือนโยบายของรัฐ(3) การเสนอขายตราสารดังกล่าวอาจก่อให้เกิดผลกระทบต่อความน่าเชื่อถือต่อตลาดทุนไทยโดยรวม(4) การเสนอขายตราสารดังกล่าวอาจก่อให้เกิดความเสียหายต่อผู้ลงทุนโดยรวม หรืออาจทําให้ผู้ลงทุนโดยรวมไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้อง หรือเพียงพอประกอบการตัดสินใจลงทุนข้อ ๙ ในกรณีที่เข้าลักษณะอย่างหนึ่งอย่างใดดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้ในการพิจารณาคําขออนุญาต หรือไม่นําเงื่อนไขตามประกาศนี้มาใช้บังคับกับการเสนอขายตราสารแสดงสิทธิในหลักทรัพย์ต่างประเทศที่ได้รับอนุญาตได้(1) มีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขที่จะผ่อนผันให้ไม่มีนัยสําคัญสําหรับการพิจารณาอนุญาตในกรณีนั้น และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามหลักเกณฑ์หรือเงื่อนไขดังกล่าว(2) ผู้ขออนุญาตหรือผู้ได้รับอนุญาต แล้วแต่กรณี มีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน(3) ผู้ขออนุญาตหรือผู้ได้รับอนุญาต แล้วแต่กรณี มีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันการผ่อนผันตามวรรคหนึ่ง ให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้ผู้ขออนุญาตหรือผู้ได้รับอนุญาตต้องปฏิบัติด้วยก็ได้ข้อ ๑๐ ให้สํานักงานมีอํานาจผ่อนผันการเปิดเผยรายละเอียดของข้อมูลตามที่กําหนดในประกาศนี้ได้ หากผู้เสนอขายตราสารแสดงสิทธิในหลักทรัพย์ต่างประเทศแสดงได้ว่าข้อมูลดังกล่าวมิใช่ข้อมูลที่มีผลกระทบต่อการตัดสินใจของผู้ลงทุนอย่างมีนัยสําคัญ และมีเหตุอันควรที่จะไม่แสดงรายละเอียดของข้อมูลดังกล่าวไว้ในแบบแสดงรายการข้อมูล หรือได้ดําเนินการประการอื่นเพื่อทดแทนอย่างเพียงพอแล้วข้อ ๑๑ ในการพิจารณาข้อมูลในแบบแสดงรายการข้อมูลและร่างหนังสือชี้ชวนหากสํานักงานเห็นว่ามีเหตุจําเป็นและสมควรเพื่อให้ผู้ลงทุนมีข้อมูลที่มีนัยสําคัญเพียงพอต่อการตัดสินใจลงทุน ให้สํานักงานมีอํานาจกําหนดให้ผู้เสนอขายตราสารแสดงสิทธิในหลักทรัพย์ต่างประเทศดําเนินการดังต่อไปนี้ภายในระยะเวลาที่สํานักงานกําหนด(1) ชี้แจงหรือแก้ไขเพิ่มเติมข้อมูล หรือส่งเอกสารหลักฐานเพิ่มเติม(2) จัดให้มีผู้เชี่ยวชาญเฉพาะด้านที่เป็นอิสระจัดทําความเห็นเกี่ยวกับความถูกต้อง ครบถ้วน หรือความน่าเชื่อถือของข้อมูลที่ปรากฏในแบบแสดงรายการข้อมูลและร่างหนังสือชี้ชวนหากผู้เสนอขายตราสารแสดงสิทธิในหลักทรัพย์ต่างประเทศไม่ดําเนินการตามที่สํานักงานกําหนดตามวรรคหนึ่ง ให้ถือว่าผู้เสนอขายดังกล่าวไม่ประสงค์จะยื่นแบบแสดงรายการข้อมูลและร่างหนังสือชี้ชวนต่อสํานักงานอีกต่อไปในการกําหนดให้ผู้เสนอขายตราสารแสดงสิทธิในหลักทรัพย์ต่างประเทศดําเนินการตามวรรคหนึ่ง สํานักงานอาจกําหนดให้ผู้เสนอขายดังกล่าวเปิดเผยการสั่งการ การดําเนินการ ข้อสังเกตของสํานักงาน หรือคําชี้แจงของผู้เสนอขายตราสารนั้นผ่านทางเว็บไซต์ของสํานักงาน ตามแนวทางที่สํานักงานกําหนดด้วยก็ได้อื่นๆ ๒ การเสนอขายตราสารแสดงสิทธิในหลักทรัพย์ต่างประเทศ \_\_\_\_\_\_\_\_\_\_\_\_\_\_\_\_\_หมวด ๑ หลักเกณฑ์การอนุญาต \_\_\_\_\_\_\_\_\_\_\_\_\_\_\_\_\_ข้อ ๑๒ การเสนอขายตราสารแสดงสิทธิในหลักทรัพย์ต่างประเทศ จะได้รับอนุญาตจากสํานักงานเมื่อเป็นไปตามหลักเกณฑ์ที่ครบถ้วนดังต่อไปนี้(1) ผู้ออกตราสารแสดงสิทธิในหลักทรัพย์ต่างประเทศที่ขออนุญาตมีลักษณะตามที่กําหนดในส่วนที่ 1(2) ตราสารแสดงสิทธิในหลักทรัพย์ต่างประเทศมีลักษณะตามที่กําหนดในส่วนที่ 2(3) ข้อกําหนดสิทธิมีรายการและสาระสําคัญตามที่กําหนดในส่วนที่ 3ส่วน ๑ ลักษณะผู้ขออนุญาต \_\_\_\_\_\_\_\_\_\_\_\_\_\_\_\_\_\_ข้อ ๑๓ ผู้ขออนุญาตจะต้องมีลักษณะเป็นไปตามหลักเกณฑ์ดังต่อไปนี้(1) เป็นบุคคลใดบุคคลหนึ่งดังต่อไปนี้ (ก) ธนาคารพาณิชย์ (ข) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน (ค) บริษัทจํากัดที่จัดตั้งขึ้นตามกฎหมายไทยที่มีตลาดหลักทรัพย์ถือหุ้นไม่น้อยกว่าร้อยละ 99 ของจํานวนหุ้นที่จําหน่ายได้แล้วทั้งหมด ซึ่งมีวัตถุประสงค์ในการออกตราสารแสดงสิทธิในหลักทรัพย์ต่างประเทศ(2) มีระบบงานที่มีความพร้อมเพื่อรองรับกระบวนการออกตราสารแสดงสิทธิในหลักทรัพย์ต่างประเทศ และการดําเนินการตามข้อกําหนดสิทธิ โดยอย่างน้อยต้องเป็นระบบงานในเรื่องดังต่อไปนี้ (ก) ระบบการดูแลและตรวจสอบหลักทรัพย์ต่างประเทศให้มีจํานวนเพียงพอกับตราสารแสดงสิทธิในหลักทรัพย์ต่างประเทศที่จําหน่ายได้แล้วและยังไม่ได้ไถ่ถอน (ข) ระบบการดูแล ติดตาม และส่งผ่านผลประโยชน์ต่าง ๆ ที่เกิดจากหลักทรัพย์ต่างประเทศให้แก่ผู้ถือตราสารแสดงสิทธิในหลักทรัพย์ต่างประเทศตามหลักเกณฑ์ในประกาศนี้ และตามข้อกําหนดสิทธิ (ค) ระบบการติดตามข้อมูลข่าวสารของหลักทรัพย์ต่างประเทศที่มีการเปิดเผยในต่างประเทศ และการนําข้อมูลข่าวสารดังกล่าวมาเผยแพร่ต่อผู้ถือตราสารแสดงสิทธิในหลักทรัพย์ต่างประเทศ เพื่อให้ผู้ถือตราสารดังกล่าวได้รับข้อมูลข่าวสารทันต่อเหตุการณ์ และเป็นไปตามหลักเกณฑ์ของประกาศที่เกี่ยวข้องกับการเปิดเผยข้อมูลในลักษณะดังกล่าว รวมทั้งตามข้อกําหนดสิทธิ (ง) ระบบงานเพิ่มเติมที่เกี่ยวข้องกับการตั้งบุคคลต่างประเทศเป็นตัวแทนในการเก็บรักษาหลักทรัพย์ต่างประเทศ ดังนี้ 1. ระบบการพิจารณาคัดเลือกตัวแทน ซึ่งต้องเป็นผู้รับฝากต่างประเทศที่มีระบบงานที่มีความพร้อมในการเก็บรักษาหลักทรัพย์ต่างประเทศ 2. ระบบการตรวจสอบเพื่อสอบทานความถูกต้องของหลักทรัพย์ต่างประเทศที่ฝากไว้กับผู้รับฝากต่างประเทศ กับรายการที่ปรากฏในบัญชีที่ผู้ขออนุญาตจัดทําขึ้น 3. ระบบการดูแลและติดต่อประสานงานกับผู้รับฝากต่างประเทศ เพื่อให้ผู้รับฝากต่างประเทศดังกล่าวสามารถปฏิบัติหน้าที่ได้อย่างถูกต้องครบถ้วนตามที่ได้รับมอบหมาย(3) มีความพร้อมด้านบุคลากรเพื่อรับผิดชอบในการดําเนินการต่าง ๆ ที่เกี่ยวข้องกับกระบวนการออกตราสารแสดงสิทธิในหลักทรัพย์ต่างประเทศ และการดําเนินการตามข้อกําหนดสิทธิโดยบุคลากรดังกล่าวจะต้องมีความรู้ ความสามารถ และประสบการณ์ที่เหมาะสมกับลักษณะงานที่รับผิดชอบ(4) ไม่ปรากฏข้อเท็จจริงว่ากรรมการ ผู้บริหาร และผู้มีอํานาจควบคุมของผู้ขออนุญาตมีลักษณะขาดความน่าไว้วางใจตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัท โดยอนุโลมในกรณีที่ผู้ขออนุญาตเป็นสาขาของธนาคารพาณิชย์ต่างประเทศ การพิจารณาตามวรรคหนึ่งให้พิจารณาเฉพาะผู้ดํารงตําแหน่งในสาขาในประเทศไทย(5) ไม่อยู่ระหว่างถูกทางการ หรือหน่วยงานที่มีอํานาจตามกฎหมาย ไม่ว่าในประเทศไทยหรือในต่างประเทศ สั่งให้แก้ไขปรับปรุงระบบงานหรือการดําเนินการใดที่อาจส่งผลกระทบต่อการออกตราสารแสดงสิทธิในหลักทรัพย์ต่างประเทศ และการปฏิบัติงานอันดีของธุรกิจอย่างมีนัยสําคัญส่วน ๒ ลักษณะของตราสารแสดงสิทธิ ในหลักทรัพย์ต่างประเทศ \_\_\_\_\_\_\_\_\_\_\_\_\_\_\_\_\_\_ข้อ ๑๔ ตราสารแสดงสิทธิในหลักทรัพย์ต่างประเทศ ต้องมีลักษณะดังต่อไปนี้(1) หลักทรัพย์ต่างประเทศตามตราสารดังกล่าว ต้องเป็นหลักทรัพย์ตามข้อ 15(2) ตราสารดังกล่าวมีการเปิดเผยข้อมูลอย่างต่อเนื่องตามหลักเกณฑ์ดังนี้ (ก) เป็นการเปิดเผยข้อมูลโดยผู้ออกหลักทรัพย์ต่างประเทศต่อหน่วยงานกํากับดูแลต่างประเทศหรือตลาดหลักทรัพย์ต่างประเทศ (ข) ผู้ลงทุนสามารถเข้าถึงข้อมูลตาม (ก) ที่เป็นภาษาอังกฤษ โดยข้อมูลภาษาอังกฤษนั้นอาจจัดทําโดยผู้ขออนุญาต ผู้ออกหลักทรัพย์ต่างประเทศ หรือหน่วยงานหรือสถาบันอื่นที่มีความน่าเชื่อถือก็ได้ ทั้งนี้ หากผู้ขออนุญาตเป็นผู้จัดทําหรือร่วมจัดทําข้อมูลภาษาอังกฤษ ผู้ขออนุญาตต้องรับรองด้วยว่าข้อมูลที่จัดทําขึ้นนั้นมีสาระถูกต้องตรงตามข้อมูลที่ผู้ออกหลักทรัพย์ต่างประเทศได้เปิดเผยต่อหน่วยงานกํากับดูแลต่างประเทศหรือตลาดหลักทรัพย์ต่างประเทศ(3) ตราสารดังกล่าวต้องรองรับสิทธิในหลักทรัพย์ต่างประเทศ ตามอัตราดังนี้ (ก) กรณีตราสารที่ออกเป็นตราสารแสดงสิทธิของผู้ฝากทรัพย์สิน ต้องรองรับสิทธิในอัตรา 1 หน่วยตราสารต่อ 1 หน่วยหลักทรัพย์ต่างประเทศ (ข) กรณีตราสารที่ออกเป็นใบแสดงสิทธิในผลประโยชน์ที่เกิดจากหลักทรัพย์อ้างอิง จะรองรับสิทธิในอัตราหลายหน่วยตราสารต่อ 1 หน่วยหลักทรัพย์ต่างประเทศ หรืออัตราตาม (ก) ก็ได้ข้อ ๑๕ หลักทรัพย์ต่างประเทศตามตราสารแสดงสิทธิในหลักทรัพย์ต่างประเทศ ต้องเป็นหลักทรัพย์อย่างใดอย่างหนึ่งดังต่อไปนี้(1) หลักทรัพย์ที่มีการซื้อขายในกระดานหลัก (main board) ของตลาดหลักทรัพย์ของประเทศที่มีการกํากับดูแลตลาดทุนเป็นที่ยอมรับของสํานักงาน โดยต้องเป็นหลักทรัพย์ประเภทใดประเภทหนึ่งดังนี้ (ก) หุ้นสามัญ (ข) หน่วยของโครงการจัดการลงทุนต่างประเทศ ซึ่งมีลักษณะครบถ้วนตามหลักเกณฑ์การอนุญาตให้เสนอขายหน่วยของโครงการจัดการลงทุนต่างประเทศตามที่กําหนดในประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ ยกเว้นหลักเกณฑ์ในเรื่องการจัดให้มีตัวแทน (local representative) ในประเทศไทย(ค) ตราสารหรือหลักฐานแสดงสิทธิในทรัพย์สินของกองทุนต่างประเทศที่มีนโยบายการลงทุนในอสังหาริมทรัพย์หรือโครงสร้างพื้นฐาน ไม่ว่าจะจัดตั้งในรูปบริษัท กองทรัสต์ หรือรูปแบบอื่นใด (2) หุ้นสามัญที่มีการซื้อขายในกระดานหลัก (main board) ของตลาดหลักทรัพย์ของประเทศกลุ่มอนุภูมิภาคลุ่มแม่น้ําโขง โดยหุ้นสามัญดังกล่าวมีมูลค่าหุ้นตามราคาตลาด (market capitalization) เฉลี่ยย้อนหลัง 15 วันทําการติดต่อกันไม่น้อยกว่า 2,000 ล้านบาท ส่วน ๓ รายการและสาระสําคัญของข้อกําหนดสิทธิ \_\_\_\_\_\_\_\_\_\_\_\_\_\_\_\_\_\_ข้อ ๑๖ ข้อกําหนดสิทธิต้องประกอบด้วยรายการและสาระสําคัญอย่างน้อยดังต่อไปนี้(1) ลักษณะที่สําคัญของตราสาร โดยให้ระบุด้วยว่าตราสารที่ออกเป็นหลักทรัพย์ประเภทตราสารแสดงสิทธิของผู้ฝากทรัพย์สิน หรือใบแสดงสิทธิในผลประโยชน์ที่เกิดจากหลักทรัพย์อ้างอิง(2) สิทธิ หน้าที่ และความรับผิดชอบของผู้ออกตราสาร ซึ่งต้องรวมถึงหน้าที่ในการดํารงหลักทรัพย์ต่างประเทศให้มีจํานวนไม่น้อยกว่าจํานวนตราสารทั้งหมดที่จําหน่ายได้แล้วและยังไม่ได้ไถ่ถอน(3) สิทธิ หน้าที่ และความรับผิดชอบของผู้ถือตราสาร โดยเฉพาะอย่างยิ่งสิทธิที่จะได้รับผลประโยชน์จากหลักทรัพย์ต่างประเทศ และกระบวนการใช้สิทธิเมื่อผู้ออกหลักทรัพย์ต่างประเทศมีการให้สิทธิประโยชน์แก่ผู้ถือหลักทรัพย์ หรือการดําเนินการอื่นใดที่อาจส่งผลกระทบต่อผู้ถือหลักทรัพย์ รวมทั้งข้อจํากัดในการใช้สิทธิดังกล่าวในกรณีที่ตราสารที่ออกเป็นหลักทรัพย์ประเภทใบแสดงสิทธิในผลประโยชน์ที่เกิดจากหลักทรัพย์อ้างอิง สิทธิตามวรรคหนึ่งต้องเป็นลักษณะเดียวกับหรือเทียบเคียงได้กับสิทธิที่ผู้ถือหลักทรัพย์ต่างประเทศจะได้รับจากบริษัทที่ออกหลักทรัพย์ต่างประเทศดังกล่าว(4) การขอมติและการประชุมผู้ถือตราสาร(5) ข้อกําหนดและเงื่อนไขในการออกและการไถ่ถอนตราสาร(6) ข้อกําหนดและเงื่อนไขในการยกเลิกตราสาร(7) การดําเนินการของผู้ออกตราสารในกรณีที่หลักทรัพย์ต่างประเทศ หรือผู้ออกหลักทรัพย์ต่างประเทศ มีการเปลี่ยนแปลงอย่างมีนัยสําคัญ เช่น การเปลี่ยนแปลงมูลค่าที่ตราไว้ของหลักทรัพย์ต่างประเทศ การเปลี่ยนธุรกิจหลัก หรือการควบรวมกิจการ เป็นต้น(8) การดําเนินการของผู้ออกตราสารในกรณีที่เกิดเหตุการณ์ที่ทําให้ไม่สามารถจัดให้มีหลักทรัพย์ต่างประเทศในจํานวนที่เพียงพอกับตราสารที่จําหน่ายแล้วและยังไม่ได้ไถ่ถอน รวมทั้งข้อตกลงเกี่ยวกับการชดใช้ค่าเสียหายหรือมาตรการเยียวยาอื่น ๆ ที่ผู้ถือตราสารจะได้รับ(9) ค่าธรรมเนียมและค่าใช้จ่ายต่าง ๆ ที่เรียกเก็บจากผู้ถือตราสาร (10) การแก้ไขเปลี่ยนแปลงข้อกําหนข้อ ๑๗ กรณีตราสารแสดงสิทธิในหลักทรัพย์ต่างประเทศที่ออกและเสนอขายผ่านระบบการซื้อขายในตลาดหลักทรัพย์ นอกจากรายการและสาระสําคัญที่กําหนดตามข้อ 16 แล้ว ข้อกําหนดสิทธิต้องมีรายการเกี่ยวกับมาตรการคุ้มครองผู้ถือตราสารหากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์ด้วย โดยต้องระบุอย่างชัดเจนถึงวิธีการในการให้สิทธิแก่ผู้ถือตราสารที่จะไถ่ถอนตราสาร การจัดให้มีการรับซื้อตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าวหมวด ๒ วิธีการยื่นและการพิจารณาคําขออนุญาต \_\_\_\_\_\_\_\_\_\_\_\_\_\_\_\_\_ข้อ ๑๘ ผู้ที่ประสงค์จะเสนอขายตราสารแสดงสิทธิในหลักทรัพย์ต่างประเทศที่ออกใหม่ ให้ยื่นคําขออนุญาตและเอกสารหลักฐานอื่นต่อสํานักงาน ทั้งนี้ ตามหลักเกณฑ์และวิธีการที่สํานักงานกําหนดไว้บนเว็บไซต์ของสํานักงานการขออนุญาตตามวรรคหนึ่งต้องประกอบด้วยคําขอดังต่อไปนี้(1) คําขอพิจารณาลักษณะของผู้ขออนุญาต(2) คําขอพิจารณาลักษณะของตราสารแสดงสิทธิในหลักทรัพย์ต่างประเทศ ซึ่งแสดงรายชื่อและข้อมูลของหลักทรัพย์ต่างประเทศตามตราสารดังกล่าวข้อ ๑๙ ให้ผู้ขออนุญาตชําระค่าธรรมเนียมคําขออนุญาตต่อสํานักงานเมื่อสํานักงานได้รับคําขออนุญาต พร้อมทั้งเอกสารหลักฐานประกอบคําขออนุญาตที่ถูกต้องครบถ้วนตามคู่มือสําหรับประชาชนแล้ว ทั้งนี้ อัตราค่าธรรมเนียมให้เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ข้อ ๒๐ เมื่อสํานักงานได้รับคําขออนุญาต พร้อมเอกสารหลักฐานที่ถูกต้องครบถ้วนตามคู่มือสําหรับประชาชนแล้ว ให้สํานักงานดําเนินการสอบทานข้อเท็จจริงตามขั้นตอนและวิธีการที่ระบุในคู่มือสําหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้ผู้ขออนุญาตชี้แจงข้อสังเกตนั้นภายในระยะเวลาที่กําหนดไว้ในหนังสือแจ้งข้อสังเกต โดยต้องดําเนินการดังกล่าวให้แล้วเสร็จภายในระยะเวลาดังต่อไปนี้(1) ในกรณีที่ผู้ขออนุญาตยื่นคําขอพิจารณาลักษณะของผู้ขออนุญาตตามข้อ 18 วรรคสอง (1) และคําขอพิจารณาลักษณะของตราสารแสดงสิทธิในหลักทรัพย์ต่างประเทศตามข้อ 18 วรรคสอง (2) มาพร้อมกัน ให้ดําเนินการให้แล้วเสร็จภายใน 45 วันนับแต่วันที่สํานักงานได้รับเอกสารหลักฐานที่ถูกต้องครบถ้วนตามคู่มือสําหรับประชาชน(2) ในกรณีอื่นนอกจาก (1) ให้ดําเนินการให้แล้วเสร็จภายใน 15 วันนับแต่วันที่สํานักงานได้รับเอกสารหลักฐานสําหรับคําขอพิจารณาลักษณะของผู้ขออนุญาตตามข้อ 18 วรรคสอง (1)หรือคําขอพิจารณาลักษณะของตราสารแสดงสิทธิในหลักทรัพย์ต่างประเทศตามข้อ 18 วรรคสอง (2) ที่ถูกต้องครบถ้วนตามคู่มือสําหรับประชาชนให้สํานักงานแจ้งผลการพิจารณาลักษณะของผู้ขออนุญาตหรือลักษณะของตราสารแสดงสิทธิในหลักทรัพย์ต่างประเทศภายใน 10 วันทําการนับแต่วันที่สํานักงานได้รับคําชี้แจงต่อข้อสังเกตจากการสอบทานข้อเท็จจริงจากผู้ขออนุญาตในกรณีที่ผู้ขออนุญาตประสงค์จะขอผ่อนผันหลักเกณฑ์ตามประกาศนี้ ให้ผู้ขออนุญาตยื่นคําขอผ่อนผัน พร้อมทั้งเอกสารหลักฐานประกอบคําขอผ่อนผันต่อสํานักงานก่อนที่สํานักงานจะเริ่มการพิจารณาตามวรรคสอง ทั้งนี้ ตามขั้นตอนและวิธีการที่ระบุในคู่มือสําหรับประชาชน โดยสํานักงานจะพิจารณาคําขอผ่อนผันให้แล้วเสร็จภายในระยะเวลาเดียวกันกับการพิจารณาอนุญาตตามวรรคสองข้อ ๒๑ เมื่อได้รับแจ้งการอนุญาตตามข้อ 20 วรรคสองแล้ว ผู้ได้รับอนุญาตสามารถเสนอขายตราสารแสดงสิทธิในหลักทรัพย์ต่างประเทศได้ภายในมูลค่าที่ได้รับอนุญาตโดยไม่จํากัดจํานวนครั้งที่เสนอขาย ทั้งนี้ ภายใต้หลักเกณฑ์และเงื่อนไขที่กําหนดไว้ในประกาศนี้ข้อ ๒๒ ภายหลังจากที่สํานักงานพิจารณาแล้วว่าผู้ขออนุญาตมีลักษณะตามหลักเกณฑ์ที่กําหนดในส่วนที่ 1 ของหมวด 1 ในภาค 2 หากต่อมาปรากฏว่าผู้ขออนุญาตรายนั้นไม่สามารถดํารงลักษณะให้เป็นไปตามหลักเกณฑ์ดังกล่าว ให้ผู้ขออนุญาตแจ้งให้สํานักงานทราบโดยพลันพร้อมทั้ง ระบุเหตุที่ทําให้ไม่สามารถดํารงสถานะดังกล่าวได้ ข้อ ๒๓ ภายหลังการอนุญาตให้เสนอขายตราสารแสดงสิทธิในหลักทรัพย์ต่างประเทศ ที่ออกใหม่ หากต่อมาผู้ได้รับอนุญาตมีลักษณะไม่เป็นไปตามหลักเกณฑ์ที่กําหนดในส่วนที่ 1 ของหมวด 1 ของภาค 2 หรือตราสารมีลักษณะไม่เป็นไปตามหลักเกณฑ์ที่กําหนดในส่วนที่ 2 ของหมวด 1 ของภาค 2 ให้การอนุญาตให้เสนอขายตราสารแสดงสิทธิในหลักทรัพย์ต่างประเทศระงับลงเป็นการชั่วคราวจนกว่าจะกลับมามีลักษณะที่เป็นไปตามหลักเกณฑ์ดังกล่าว ทั้งนี้ การระงับการอนุญาตไม่มีผลกระทบต่อตราสารที่ได้เสนอขายหรือออกไปแล้วเมื่อผู้ได้รับอนุญาตหรือตราสารที่ได้รับอนุญาตกลับมามีลักษณะเป็นไปตามหลักเกณฑ์ที่กําหนดในวรรคหนึ่ง ให้ผู้ได้รับอนุญาตแจ้งให้สํานักงานทราบโดยพลันเพื่อประโยชน์ในการพิจารณาลักษณะของตราสารตามวรรคหนึ่ง การคํานวณมูลค่าหุ้นสามัญที่มีการซื้อขายในกระดานหลัก (main board) ของตลาดหลักทรัพย์ของประเทศกลุ่มอนุภูมิภาคลุ่มแม่น้ําโขงตามข้อ 15(2) ให้เป็นไปตามหลักเกณฑ์ดังต่อไปนี้(1) กรณีเป็นตราสารที่ออกและเสนอขายผ่านระบบการซื้อขายในตลาดหลักทรัพย์ให้คํานวณมูลค่าหุ้นตามราคาตลาด (market capitalization) เฉลี่ยย้อนหลัง 15 วันทําการติดต่อกันก่อนวันที่มีการเสนอขายตราสารที่ออกใหม่ในแต่ละครั้ง(2) กรณีเป็นตราสารที่ออกและเสนอขายด้วยวิธีอื่นนอกจาก (1) ให้คํานวณมูลค่าหุ้นตามราคาตลาด (market capitalization) เฉลี่ยย้อนหลัง 15 วันทําการติดต่อกันก่อนวันแรกของการเสนอขายตราสารที่ออกใหม่ในแต่ละครั้งข้อ ๒๔ เพื่อประโยชน์ในการตรวจสอบลักษณะของผู้ได้รับอนุญาตและตราสารแสดงสิทธิในหลักทรัพย์ต่างประเทศก่อนการออกและเสนอขายตราสารที่ออกใหม่ในแต่ละครั้ง ให้ผู้ได้รับอนุญาตจัดทําและบันทึกข้อมูลเกี่ยวกับลักษณะของผู้ได้รับอนุญาตและลักษณะของตราสารแสดงสิทธิในหลักทรัพย์ต่างประเทศที่แสดงว่ามีลักษณะเป็นไปตามที่กําหนดไว้ในประกาศนี้ และให้ผู้ได้รับอนุญาตจัดส่งข้อมูลและเอกสารดังกล่าวเมื่อสํานักงานร้องขอผู้ได้รับอนุญาตต้องจัดเก็บข้อมูลและเอกสารตามวรรคหนึ่งให้ครบถ้วนอย่างน้อยเป็นระยะเวลา 5 ปีนับแต่วันที่มีการออกและเสนอขายตราสารแสดงสิทธิในหลักทรัพย์ต่างประเทศในแต่ละครั้งส่วน ๓ เงื่อนไขที่ต้องปฏิบัติภายหลังได้รับอนุญาต \_\_\_\_\_\_\_\_\_\_\_\_\_\_\_\_\_ข้อ ๒๕ ในการเสนอขายตราสารแสดงสิทธิในหลักทรัพย์ต่างประเทศ ผู้ได้รับอนุญาตต้องดําเนินการตามหลักเกณฑ์ที่กําหนดไว้สําหรับการจําหน่ายหุ้นตามประกาศคณะกรรมการกํากับตลาดทุนว่าด้วยการจําหน่ายหลักทรัพย์ที่ออกใหม่ประเภทหุ้นและใบสําคัญแสดงสิทธิที่จะซื้อหุ้นของบริษัทที่ออกตราสารทุน โดยอนุโลมความในวรรคหนึ่งมิให้นํามาใช้บังคับกับกรณีดังต่อไปนี้(1) กรณีที่เป็นการเสนอขายตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์(2) กรณีที่ข้อกําหนดในส่วนนี้กําหนดไว้เป็นอย่างอื่น เพื่อประโยชน์ในการปฏิบัติตามหลักเกณฑ์ที่กําหนดในวรรคหนึ่ง สํานักงานอาจกําหนดการอนุโลมใช้ในรายละเอียดให้เหมาะสมกับลักษณะของการเสนอขายตราสารแสดงสิทธิในหลักทรัพย์ต่างประเทศได้ข้อ ๒๖ ผู้ได้รับอนุญาตต้องจัดให้การชักชวน หรือให้คําแนะนําเกี่ยวกับการซื้อขายหรือลงทุนในตราสารแสดงสิทธิในหลักทรัพย์ต่างประเทศ ดําเนินการผ่านบริษัทหลักทรัพย์ประเภทที่สามารถเป็นผู้ให้บริการดังกล่าวเกี่ยวกับตราสารแสดงสิทธิในหลักทรัพย์ต่างประเทศได้ เว้นแต่เป็นกรณีใดกรณีหนึ่งดังต่อไปนี้(1) ผู้ได้รับอนุญาตมีสถานะเป็นบริษัทหลักทรัพย์ประเภทนั้นอยู่แล้ว โดยผู้ได้รับอนุญาตต้องปฏิบัติตามหลักเกณฑ์ที่กําหนดไว้สําหรับการให้บริการดังกล่าวตามประเภทของบริษัทหลักทรัพย์โดยอนุโลม แต่ไม่รวมถึงข้อห้ามในการจัดสรร(2) การเสนอขายตราสารแสดงสิทธิในหลักทรัพย์ต่างประเทศดังกล่าวเป็นการเสนอขายต่อผู้ลงทุนสถาบันข้อ ๒๗ ในการเสนอขายตราสารแสดงสิทธิในหลักทรัพย์ต่างประเทศ หากหนังสือชี้ชวนยังมิได้ระบุราคาเสนอขายที่แน่นอนของตราสารดังกล่าว (เช่น ระบุเป็นช่วงราคา หรือสูตรการคํานวณ เป็นต้น) ผู้ได้รับอนุญาตต้องแจกจ่ายหรือจัดส่งเอกสารไม่ว่าด้วยวิธีการใด ๆ ที่แสดงราคาเสนอขายที่แน่นอน เพื่อให้ผู้ลงทุนได้รับข้อมูลดังกล่าวก่อนที่ผู้ลงทุนนั้นจะทําการจองซื้อตราสาร ความในวรรคหนึ่งมิให้นํามาใช้บังคับกับการเสนอขายตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์ข้อ ๒๘ ผู้ได้รับอนุญาตต้องเริ่มเสนอขายตราสารแสดงสิทธิในหลักทรัพย์ต่างประเทศที่เป็นหลักทรัพย์ใดหลักทรัพย์หนึ่งในครั้งแรก ภายใน 6 เดือนนับแต่วันที่ได้รับแจ้งการอนุญาตจากสํานักงานตามข้อ 20 วรรคสอง หากไม่สามารถดําเนินการได้ภายในระยะเวลาดังกล่าวแล้ว ให้การอนุญาตเป็นอันสิ้นสุดลงข้อ ๒๙ ในกรณีที่เป็นการเสนอขายตราสารแสดงสิทธิในหลักทรัพย์ต่างประเทศตามข้อ 6(1) เป็นครั้งแรก หากสิ้นสุดระยะเวลาการเสนอขายตราสารดังกล่าวแล้วและปรากฏกรณีดังต่อไปนี้ ให้การอนุญาตเป็นอันสิ้นสุดลง (1) มีผู้จองซื้อตราสารไม่ถึง 50 ราย(2) มีมูลค่าการจองซื้อตราสารรวมกันไม่ถึงจํานวนที่กําหนดไว้ดังนี้ (ก) 20 ล้านบาท ในกรณีที่เป็นตราสารแสดงสิทธิในหลักทรัพย์ต่างประเทศที่เป็นหุ้นที่ซื้อขายอยู่ในตลาดหลักทรัพย์ของประเทศกลุ่มอนุภูมิภาคลุ่มแม่น้ําโขง (ข) 50 ล้านบาท ในกรณีอื่นใดนอกจาก (ก) ในกรณีตามวรรคหนึ่ง ให้ผู้ได้รับอนุญาตยกเลิกการขายตราสารในรอบการเสนอขายนั้นทั้งหมด และดําเนินการคืนเงินค่าจองซื้อแก่ผู้จองซื้อโดยไม่ชักช้าข้อ ๓๐ ผู้ได้รับอนุญาตต้องจัดให้มีข้อกําหนดสิทธิที่มีรายการและสาระสําคัญไม่ต่างจากร่างข้อกําหนดสิทธิที่ผ่านการพิจารณาของสํานักงานแล้ว เว้นแต่ข้อมูลเกี่ยวกับตราสารแสดงสิทธิในหลักทรัพย์ต่างประเทศและข้อมูลเฉพาะสําหรับการเสนอขายตราสารดังกล่าวในแต่ละครั้งการแก้ไขเพิ่มเติมข้อกําหนดสิทธิจะกระทําได้ต่อเมื่อไม่เป็นการขัดแย้งกับข้อกําหนดตามประกาศนี้ และการแก้ไขเพิ่มเติมดังกล่าวเป็นไปตามที่กําหนดไว้ในข้อกําหนดสิทธิกรณีที่การแก้ไขเพิ่มเติมข้อกําหนดสิทธิต้องได้รับมติที่ประชุมผู้ถือตราสารแสดงสิทธิในหลักทรัพย์ต่างประเทศ หนังสือนัดประชุมผู้ถือตราสารต้องระบุอย่างชัดเจนถึงสาเหตุของการแก้ไขเพิ่มเติมข้อกําหนดสิทธิและผลกระทบที่เกิดขึ้นหรืออาจเกิดขึ้นกับผู้ถือตราสารข้อ ๓๑ การออกตราสารแสดงสิทธิในหลักทรัพย์ต่างประเทศให้เป็นไปตามหลักเกณฑ์ดังต่อไปนี้(1) กรณีออกและเสนอขายโดยการเปิดให้ผู้ลงทุนจองซื้อตามจํานวนและภายในระยะเวลาที่กําหนด ให้ออกตราสารได้ต่อเมื่อผู้ได้รับอนุญาตมั่นใจว่ามีหลักทรัพย์ต่างประเทศเพียงพอที่จะรองรับจํานวนตราสารดังกล่าวที่ต้องจัดสรรให้แก่ผู้ลงทุน ทั้งนี้ โดยคํานึงถึงระบบการชําระราคาและส่งมอบหลักทรัพย์ของตลาดหลักทรัพย์ต่างประเทศ(2) กรณีออกและเสนอขายผ่านระบบการซื้อขายในตลาดหลักทรัพย์ (ก) กรณีที่เป็นตราสารประเภทตราสารแสดงสิทธิของผู้ฝากหลักทรัพย์ ให้ออกตราสารได้ต่อเมื่อผู้ได้รับอนุญาตมีหลักทรัพย์ต่างประเทศฝากไว้กับผู้รับฝากต่างประเทศในจํานวนไม่น้อยกว่าจํานวนตราสารทั้งหมดที่จําหน่ายได้แล้ว (รวมจํานวนตราสารที่เสนอขาย) และยังไม่ได้ไถ่ถอน (ข) กรณีที่เป็นตราสารประเภทใบแสดงสิทธิในผลประโยชน์ที่เกิดจากหลักทรัพย์อ้างอิง ให้ออกตราสารได้ต่อเมื่อผู้ได้รับอนุญาตมั่นใจว่ามีหลักทรัพย์ต่างประเทศเพียงพอที่จะรองรับจํานวนตราสารดังกล่าวที่จําหน่ายให้แก่ผู้ลงทุน ทั้งนี้ โดยคํานึงถึงระบบการชําระราคาและส่งมอบหลักทรัพย์ของตลาดหลักทรัพย์ต่างประเทศที่เกี่ยวข้องข้อ ๓๒ ให้ผู้ได้รับอนุญาตจัดทําและส่งรายงานที่แสดงข้อมูลเกี่ยวกับจํานวนตราสารแสดงสิทธิในหลักทรัพย์ต่างประเทศที่มีการออกและไถ่ถอน รวมทั้งจํานวนคงเหลือ ณ สิ้นวันทําการสุดท้ายของทุกเดือนต่อสํานักงาน โดยให้ส่งรายงานดังกล่าวต่อสํานักงานผ่านระบบการรับส่งข้อมูลของตลาดหลักทรัพย์ตามแนวทางที่ตลาดหลักทรัพย์กําหนด ภายใน 15 วันนับแต่วันสุดท้ายของแต่ละเดือน ภาค ๓ การยื่นแบบแสดงรายการข้อมูลการเสนอขาย ตราสารแสดงสิทธิในหลักทรัพย์ต่างประเทศ \_\_\_\_\_\_\_\_\_\_\_\_\_\_\_\_\_หมวด ๑ การยื่นและค่าธรรมเนียม \_\_\_\_\_\_\_\_\_\_\_\_\_\_\_\_ข้อ ๓๓ ให้ผู้เสนอขายตราสารแสดงสิทธิในหลักทรัพย์ต่างประเทศยื่นแบบแสดงรายการข้อมูลตามที่กําหนดไว้ในข้อ 35 และร่างหนังสือชี้ชวนตามแบบที่กําหนดตามมาตรา 72 ต่อสํานักงาน ทั้งนี้ ตามแนวทางและวิธีการที่กําหนดไว้บนเว็บไซต์ของสํานักงาน การยื่นแบบแสดงรายการข้อมูลและร่างหนังสือชี้ชวนตามวรรคหนึ่ง ให้หมายถึงการยื่นแบบแสดงรายการข้อมูลและร่างหนังสือชี้ชวนสําหรับหลักทรัพย์ต่างประเทศที่รองรับการใช้สิทธิตามตราสารแสดงสิทธิในหลักทรัพย์ต่างประเทศที่มีการส่งมอบหลักทรัพย์ด้วยข้อ ๓๔ ผู้เสนอขายตราสารแสดงสิทธิในหลักทรัพย์ต่างประเทศมีหน้าที่ชําระค่าธรรมเนียมการยื่นแบบแสดงรายการข้อมูลตามหลักเกณฑ์และวิธีการที่กําหนดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ในวันที่ยื่นแบบแสดงรายการข้อมูลหมวด ๒ แบบแสดงรายการข้อมูล \_\_\_\_\_\_\_\_\_\_\_\_\_\_\_\_\_\_\_ข้อ ๓๕ ให้ผู้เสนอขายตราสารแสดงสิทธิในหลักทรัพย์ต่างประเทศยื่นแบบแสดงรายการข้อมูลสําหรับการเสนอขายตราสารดังกล่าวตามหลักเกณฑ์ดังต่อไปนี้(1) ในกรณีที่เป็นการได้รับอนุญาตตามภาค 2 เป็นครั้งแรก ให้ยื่นแบบ 69-DR ท้ายประกาศนี้(2) ในกรณีอื่นนอกจาก (1) ให้ยื่นแบบ 69-DR reissue ท้ายประกาศนี้ข้อ ๓๖ การจัดทําแบบแสดงรายการข้อมูลตามข้อ 35 เพื่อยื่นต่อสํานักงาน ให้จัดทําเป็นภาษาไทยเท่านั้น เว้นแต่ข้อมูลในส่วนของหลักทรัพย์ต่างประเทศอาจจัดทําเป็นภาษาอังกฤษก็ได้ข้อ ๓๗ ในกรณีที่ผู้เสนอขายตราสารแสดงสิทธิในหลักทรัพย์ต่างประเทศมีการเปิดเผยข้อเท็จจริงอันเป็นสาระสําคัญที่มิได้แสดงอยู่ในแบบแสดงรายการข้อมูลและหนังสือชี้ชวนให้แก่บุคคลใดเป็นการเฉพาะราย เพื่อประโยชน์ในการวิเคราะห์ความเหมาะสมของการลงทุน หรือการตัดสินใจลงทุนในตราสารที่เสนอขาย ผู้เสนอขายตราสารดังกล่าวต้องดําเนินการดังต่อไปนี้(1) กรณีที่แบบแสดงรายการข้อมูลยังไม่มีผลใช้บังคับ ผู้เสนอขายตราสารต้องดําเนินการให้มีการเปิดเผยข้อมูลดังกล่าวก่อนวันที่แบบแสดงรายการข้อมูลมีผลใช้บังคับ(2) กรณีที่แบบแสดงรายการข้อมูลมีผลใช้บังคับแล้ว ผู้เสนอขายตราสารต้องเปิดเผยข้อมูลดังกล่าวเพิ่มเติมในแบบแสดงรายการข้อมูลและหนังสือชี้ชวนโดยพลันหมวด ๓ การรับรองข้อมูล \_\_\_\_\_\_\_\_\_\_\_\_\_\_\_ข้อ ๓๘ การลงลายมือชื่อเพื่อรับรองความถูกต้องของข้อมูลในแบบแสดงรายการข้อมูลและร่างหนังสือชี้ชวน ให้เป็นไปตามหลักเกณฑ์ดังต่อไปนี้(1) การเสนอขายตราสารแสดงสิทธิในหลักทรัพย์ต่างประเทศโดยผู้เสนอขายที่เป็นสาขาของธนาคารพาณิชย์ต่างประเทศ ให้ผู้มีอํานาจลงนามผูกพันสาขาของธนาคารพาณิชย์ต่างประเทศดังกล่าว ลงลายมือชื่อ (2) การเสนอขายตราสารแสดงสิทธิในหลักทรัพย์ต่างประเทศโดยผู้เสนอขายที่เป็นบุคคลอื่นนอกจาก (1) ให้กรรมการผู้มีอํานาจลงนามผูกพันบริษัทหรือผู้ที่ดํารงตําแหน่งบริหารสูงสุดที่ได้รับมอบอํานาจลงลายมือชื่อข้อ ๓๙ ในกรณีที่มีเหตุจําเป็นและสมควรทําให้บุคคลที่ต้องลงนามเพื่อนิติบุคคลตามที่กําหนดในข้อ 38 ไม่สามารถลงลายมือชื่อได้ ให้นิติบุคคลดังกล่าวปฏิบัติให้เป็นไปตามหลักเกณฑ์ดังต่อไปนี้ เว้นแต่ได้รับการผ่อนผันจากสํานักงาน(1) หากเหตุที่ทําให้บุคคลดังกล่าวคนใดไม่สามารถลงลายมือชื่อได้ เกิดจากการที่บุคคลดังกล่าวอยู่ในภาวะไม่สามารถรู้ผิดชอบหรือไม่สามารถบังคับตนเองได้ เนื่องจากเจ็บป่วยทางร่างกายหรือทางจิต ผู้เสนอขายตราสารแสดงสิทธิในหลักทรัพย์ต่างประเทศไม่จําต้องจัดให้บุคคลดังกล่าวลงลายมือชื่อในแบบแสดงรายการข้อมูล(2) หากเหตุที่ทําให้บุคคลดังกล่าวคนใดไม่สามารถลงลายมือชื่อได้ เกิดจากกรณีอื่นนอกจากที่ระบุใน (1) เมื่อเหตุดังกล่าวหมดสิ้นไป ให้ผู้เสนอขายตราสารแสดงสิทธิในหลักทรัพย์ต่างประเทศจัดให้บุคคลดังกล่าวลงลายมือชื่อทันที เพื่อให้แบบแสดงรายการข้อมูลมีผลใช้บังคับตามข้อ 41ข้อ ๔๐ การลงลายมือชื่อตามข้อ 38 หรือข้อ 39 ด้วยวิธีการทางอิเล็กทรอนิกส์ ให้เป็นไปตามแนวทางที่กําหนดไว้บนเว็บไซต์ของสํานักงานหมวด ๔ วันมีผลใช้บังคับของแบบแสดงรายการข้อมูล และร่างหนังสือชี้ชวน \_\_\_\_\_\_\_\_\_\_\_\_\_\_\_\_\_\_\_ข้อ ๔๑ ภายใต้บังคับมาตรา 68 และมาตรา 75 การมีผลใช้บังคับของแบบแสดงรายการข้อมูลและร่างหนังสือชี้ชวนให้เป็นไปตามหลักเกณฑ์ที่ครบถ้วนดังต่อไปนี้(1) ผู้เสนอขายตราสารแสดงสิทธิในหลักทรัพย์ต่างประเทศต้องได้รับอนุญาตให้เสนอขายตราสารนั้นแล้ว(2) ผู้เสนอขายตราสารแสดงสิทธิในหลักทรัพย์ต่างประเทศได้ชําระค่าธรรมเนียม การยื่นแบบแสดงรายการข้อมูลครบถ้วนแล้ว(3) เมื่อเป็นไปตามกําหนดเวลาและเงื่อนไขดังต่อไปนี้ (ก) กรณีของแบบ 69-DR เมื่อพ้นเจ็ดวันทําการนับแต่วันที่สํานักงานได้รับแบบแสดงรายการข้อมูลที่แก้ไขเพิ่มเติมครั้งหลังสุด (ไม่รวมข้อมูลเกี่ยวกับการเสนอขายหรือข้อมูลอื่นที่มิใช่ข้อมูลสําคัญซึ่งสํานักงานผ่อนผันให้แก้ไขเพิ่มเติมได้) (ข) กรณีของแบบ 69-DR reissue เมื่อพ้นวันที่ผู้เสนอขายได้ระบุข้อมูลในแบบแสดงรายการข้อมูลครบถ้วนแล้ว(4) ผู้เสนอขายได้ระบุข้อมูลในแบบแสดงรายการข้อมูลครบถ้วนแล้วเพื่อประโยชน์ตามวรรคหนึ่ง (3) "ข้อมูลเกี่ยวกับการเสนอขาย" หมายความถึง ข้อมูลดังต่อไปนี้(1) จํานวนและราคาตราสารแสดงสิทธิในหลักทรัพย์ต่างประเทศที่เสนอขาย(2) ระยะเวลาของการเสนอขาย(3) รายละเอียดเกี่ยวกับวิธีการจอง การจัดจําหน่าย และการจัดสรร(4) ข้อมูลอื่นใดที่เกี่ยวข้องกับการซื้อขายตราสารแสดงสิทธิในหลักทรัพย์ต่างประเทศที่มีลักษณะทํานองเดียวกันหรือเกี่ยวกับข้อมูลตาม (1) (2) และ (3) อื่นๆ ๔ การเปิดเผยข้อมูลอย่างต่อเนื่องเกี่ยวกับฐานะการเงินและ ผลการดําเนินงานของผู้ออกตราสารแสดงสิทธิ ในหลักทรัพย์ต่างประเทศ \_\_\_\_\_\_\_\_\_\_\_\_\_\_\_\_\_\_\_\_ข้อ ๔๒ ให้ผู้ออกตราสารแสดงสิทธิในหลักทรัพย์ต่างประเทศที่ได้รับอนุญาตตามภาค 2 มีหน้าที่จัดทําและส่งรายงานที่แสดงฐานะการเงินและผลการดําเนินงานตามภาคนี้การจัดทําและส่งรายงานตามวรรคหนึ่ง ให้เริ่มเมื่อแบบแสดงรายการข้อมูลที่ยื่นต่อสํานักงานมีผลใช้บังคับแล้วข้อ ๔๓ รายงานแสดงฐานะการเงินและผลการดําเนินงานที่ต้องจัดทําตามข้อ 42 ได้แก่ประเภทข้อมูลดังต่อไปนี้(1) งบการเงิน(2) แบบแสดงรายการข้อมูลประจําปี ซึ่งมีข้อมูลตามแบบ 56-DR ท้ายประกาศนี้ข้อ ๔๔ ให้ผู้ออกตราสารแสดงสิทธิในหลักทรัพย์ต่างประเทศจัดทําและส่งรายงานตามข้อ 43 ต่อสํานักงานตามหลักเกณฑ์ดังต่อไปนี้(1) ให้จัดทําและส่งงบการเงินตามข้อกําหนดของหน่วยงานทางการซึ่งเป็นผู้กํากับดูแลการประกอบธุรกิจโดยตรงของผู้ออกตราสารนั้น หรือข้อกําหนดของกระทรวงพาณิชย์แล้วแต่กรณี ในกรณีที่ผู้ออกตราสารดังกล่าวเป็นสาขาของธนาคารพาณิชย์ต่างประเทศ การจัดทําและส่งงบการเงินตามวรรคหนึ่ง ให้หมายถึงงบการเงินของสาขาของธนาคารพาณิชย์ต่างประเทศ(2) ให้จัดทําและส่งแบบแสดงรายการข้อมูลประจําปีมาพร้อมกับการส่งงบการเงินตาม (1) โดยแบบแสดงรายการข้อมูลประจําปีต้องมีข้อมูลสอดคล้องกับแบบแสดงรายการข้อมูลที่ยื่นต่อสํานักงานตามข้อ 35 ซึ่งข้อมูลดังกล่าวต้องปรับปรุงให้เป็นปัจจุบันในกรณีที่ผู้ออกตราสารแสดงสิทธิในหลักทรัพย์ต่างประเทศมีหน้าที่ต้องยื่นแบบแสดงรายการข้อมูลประจําปีหลายแบบ ผู้ออกตราสารดังกล่าวอาจผนวกข้อมูลดังต่อไปนี้ รวมไว้ในแบบแสดงรายการข้อมูลประจําปีแบบใดแบบหนึ่งก็ได้ โดยให้ถือว่าผู้ออกตราสารนั้นได้ส่งรายงานตามวรรคหนึ่งต่อสํานักงานแล้ว ทั้งนี้ ให้ผู้ออกตราสารแจ้งการผนวกข้อมูลดังกล่าวให้สํานักงานทราบในเวลาที่ยื่นแบบแสดงรายการข้อมูลประจําปีด้วย(1) ปัจจัยความเสี่ยงของการลงทุนในตราสารแสดงสิทธิในหลักทรัพย์ต่างประเทศ (2) ข้อมูลที่แสดงลักษณะของหลักทรัพย์ต่างประเทศที่รองรับตราสารแสดงสิทธิในหลักทรัพย์ต่างประเทศในรอบปีที่ผ่านมาข้อ ๔๕ ให้ผู้ออกตราสารแสดงสิทธิในหลักทรัพย์ต่างประเทศสิ้นสุดหน้าที่จัดทําและส่งรายงานที่แสดงฐานะทางการเงินและผลการดําเนินงานต่อสํานักงานตามที่กําหนดในภาคนี้ เมื่อเกิดกรณีใดกรณีหนึ่งดังต่อไปนี้(1) มีการชําระบัญชีเพื่อเลิกกิจการของผู้ออกตราสารแสดงสิทธิในหลักทรัพย์ต่างประเทศ(2) ผู้ออกตราสารแสดงสิทธิในหลักทรัพย์ต่างประเทศไม่ได้เสนอขายตราสารแสดงสิทธิในหลักทรัพย์ต่างประเทศภายในระยะเวลาที่สํานักงานอนุญาตให้เสนอขาย หรือผู้ออกตราสารแสดงสิทธิในหลักทรัพย์ต่างประเทศยกเลิกการเสนอขายตามที่ระบุไว้ในหนังสือชี้ชวน (3) มีการเพิกถอนตราสารแสดงสิทธิในหลักทรัพย์ต่างประเทศจากการเป็นหลักทรัพย์จดทะเบียนในตลาดหลักทรัพย์ (4) ผู้ออกตราสารแสดงสิทธิในหลักทรัพย์ต่างประเทศที่เป็นสถาบันการเงินซึ่งถูกระงับการดําเนินกิจการตามคําสั่งของเจ้าพนักงานหรือหน่วยงานที่มีอํานาจหน้าที่ตามกฎหมายอื่นๆ ๕ บทเฉพาะกาล \_\_\_\_\_\_\_\_\_\_\_\_\_\_\_\_\_\_\_\_ข้อ ๔๖ ในกรณีที่สํานักงานได้รับคําขออนุญาตเสนอขายตราสารแสดงสิทธิการฝากหลักทรัพย์ต่างประเทศที่ยื่นต่อสํานักงานตามประกาศคณะกรรมการกํากับตลาดทุน ที่ ทจ. 16/2558 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558 ก่อนวันที่ประกาศนี้มีผลใช้บังคับ และผู้ขออนุญาตมิได้แจ้งต่อสํานักงานว่าประสงค์จะยื่นคําขออนุญาตภายใต้ข้อกําหนดของประกาศนี้ ให้การพิจารณาคําขออนุญาตดังกล่าวอยู่ภายใต้บังคับของข้อกําหนดแห่งประกาศคณะกรรมการกํากับตลาดทุน ที่ ทจ. 16/2558 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558 ที่ถูกยกเลิกโดยประกาศฉบับนี้ ข้อ ๔๗ ให้ตราสารแสดงสิทธิการฝากหลักทรัพย์ต่างประเทศที่ได้รับอนุญาตให้เสนอขายตามประกาศคณะกรรมการกํากับตลาดทุน ที่ ทจ. 16/2558 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558 ไปแล้วก่อนวันที่ประกาศนี้มีผลใช้บังคับ ยังคงอยู่ภายใต้บังคับของประกาศดังกล่าวและประกาศที่เกี่ยวข้องต่อไปข้อ ๔๘ ในกรณีที่ประกาศฉบับใดอ้างอิงประกาศคณะกรรมการกํากับตลาดทุน ที่ ทจ. 16/2558 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558 ให้การอ้างอิงประกาศดังกล่าวหมายถึงการอ้างอิงประกาศฉบับนี้ข้อ ๔๙ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุน ที่ ทจ. 16/2558 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558 ยังคงมีผลใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับผู้มีอํานาจลงนาม - ประกาศ ณ วันที่ 31 พฤษภาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน